Z A K L J U Č C I

sa 70. sjednice Upravnog vijeća Dječjeg vrtića Vrbovec održane dana 14. kolovoza 2026. elektronskim putem.
D N E V N I   R E D

1. Usvajanje zapisnika sa 69. sjednice Upravnog vijeća održane 28. srpnja 2026. godine elektronskim putem,
2. Donošenje odluke o izboru kandidata za radno mjesto odgojitelja na određeno puno radno vrijeme,
3. Donošenje odluke o izboru kandidata za radno mjesto odgojitelja na neodređeno puno radno vrijeme,
4. Donošenje odluke o raspisivanju natječaja za radno mjesto spremača na neodređeno puno radno vrijeme,
5. Donošenje odluke o raspisivanju natječaja za radno mjesto odgojitelja na određeno puno radno vrijeme,
6. Donošenje odluke o raskidu radnog odnosa na neodređeno puno radno vrijeme na radnom mjestu odgojitelj/ica – Kristina Ljubić Nežić,
7. Donošenje odluke o raspisivanju natječaja za radno mjesto odgojitelj/ica na neodređeno puno radno vrijeme,
8. Donošenje odluke o raskidu radnog odnosa na radnom mjestu pomoćni kuhar/spremač – Antonio Bušić,
9. Donošenje odluke o raspisivanju natječaja za radno mjesto pomoćni kuhar na neodređeno nepuno radno vrijeme 20 sati tjedno,
10. Donošenje odluke o raspisivanju natječaja za radno mjesto spremač na neodređeno nepuno radno vrijeme 20 sati tjedno.


Ad. 1.

Zaključak:

	Usvaja se zapisnik sa 69. sjednice Upravnog vijeća održane 28. srpnja 2026. godine elektronskim putem.

Ad. 2.

Upravno Vijeće donosi 
O D L U K U

[bookmark: _Hlk63404074]O IZBORU KANDIDATA ZA ZASNIVANJE RADNOG ODNOSA
NA ODREĐENO PUNO RADNO VRIJEME

I.

Po ponovljenom natječaju za radno mjesto odgojitelja/ice na određeno puno radno vrijeme KLASA: 112-01/26-01/04, URBROJ: 238-32-69-01-26-8 objavljenom 27. srpnja 2026. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23, 22/26), na prijedlog ravnateljice Dječjeg vrtića Vrbovec izabrana je sljedeća kandidatkinja:

Nikolina Hasan, sveučilišna prvostupnica odgojiteljica djece rane i predškolske dobi.

II.

Nalaže se ravnateljici Dječjeg vrtića Vrbovec s izabranom kandidatkinjom sklopiti ugovor na određeno puno radno vrijeme do povratka Ane Penave na rad.

III.

Ova Odluka stupa na snagu danom donošenja.


O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/26-01/04, URBROJ: 238-32-69-04-26-7 od 23. srpnja 2026. godine, raspisan je natječaj za radno mjesto odgojitelja/ice na određeno puno radno vrijeme (1 izvršitelj) KLASA: 112-01/26-01/04, URBROJ: 238-32-69-01-26-8 te je isti, sukladno Zakonu o predškolskom odgoju i obrazovanju, objavljen 27. srpnja 2026. godine. 
[bookmark: _Hlk236290292]Na raspisani natječaj pristigle su 2 uredne prijave te 1 nepotpuna prijava. Samo jedna kandidatkinja, sveučilišna prvostupnica odgojiteljica djece rane i predškolske dobi Nikolina Hasan, ispunjava zakonom propisane uvjete za zasnivanje radnog odnosa.
Ravnateljica je predložila zasnivanje radnog odnosa na određeno puno radno vrijeme s kandidatkinjom Nikolinom Hasan, i to do povratka djelatnice Ane Penave na rad.
Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

PREDSJEDNICA UPRAVNOG VIJEĆA

Marcela Ledinski Mitrov


Ad. 3.

Upravno vijeće donosi 
O D L U K U

O IZBORU KANDIDATA ZA ZASNIVANJE RADNOG ODNOSA
NA NEODREĐENO PUNO RADNO VRIJEME

I.

Po ponovljenom natječaju za radno mjesto odgojitelja/ice na neodređeno puno radno vrijeme KLASA: 112-01/26-01/07, URBROJ: 238-32-69-01-26-9 objavljenom 29. srpnja 2026. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23, 22/26), na prijedlog ravnateljice Dječjeg vrtića Vrbovec izabrana je sljedeća kandidatkinja:

Marina Jagatić-Knez, sveučilišna prvostupnica odgojiteljica djece rane i predškolske dobi.

II.

Nalaže se ravnateljici Dječjeg vrtića Vrbovec s izabranom kandidatkinjom sklopiti ugovor na neodređeno puno radno vrijeme.

III.

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/26-01/07, URBROJ: 238-32-69-04-26-8 od 28. srpnja 2026. godine, raspisan je natječaj za radno mjesto odgojitelja/ice na neodređeno puno radno vrijeme (1 izvršitelj) KLASA: 112-01/26-01/07, URBROJ: 238-32-69-01-26-9 te je isti, sukladno Zakonu o predškolskom odgoju i obrazovanju, objavljen 29. srpnja 2026. godine. 
Na raspisani natječaj pristigle su 2 uredne prijave te nije bilo nepotpunih prijava. 
Ravnateljica je predložila zasnivanje radnog odnosa na neodređeno puno radno vrijeme s kandidatkinjom Marinom Jagatić-Knez.
Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

PREDSJEDNICA UPRAVNOG VIJEĆA

Marcela Ledinski Mitrov

Ad. 4.

	Upravno vijeće donosi
O D L U K U

I.

Raspisuje se natječaj za radno mjesto spremača/ice na neodređeno puno radno vrijeme, jedan izvršitelj.

II.

Ova Odluka stupa na snagu danom donošenja.

O b r a z l o ž e n j e

Upražnjeno je radno mjesto spremača zbog prelaska radnice na drugo radno mjesto.
Zbog svega navedenog odlučeno je kao u dispozitivu ove Odluke.

PREDSJEDNICA UPRAVNOG VIJEĆA

Marcela Ledinski Mitrov

Ad. 5.

	Upravno vijeće donosi
O D L U K U

I.

Raspisuje se ponovljeni natječaj za radno mjesto odgojitelja na određeno puno radno vrijeme, jedan izvršitelj.

II.

Ova Odluka stupa na snagu danom donošenja.


O b r a z l o ž e n j e

Dana 10. ožujka 2026. godine raspisan je natječaj za radno mjesto odgojitelja na određeno puno radno vrijeme, zbog potrebe osiguranja zamjene za odgojiteljicu odsutnu zbog korištenja prava na rodiljni i roditeljski dopust te godišnji odmor. Temeljem navedenog natječaja zaposlena je osoba bez zakonom propisane stručne kvalifikacije, najdulje do pet mjeseci, sukladno odredbama Zakona o predškolskom odgoju i obrazovanju.
S obzirom da navedeni rok uskoro istječe, potrebno je ponovno raspisati natječaj za radno mjesto odgojitelja.
Zbog svega navedenog odlučeno je kao u dispozitivu ove Odluke.

PREDSJEDNICA UPRAVNOG VIJEĆA

Marcela Ledinski Mitrov
Ad. 6.

Upravno vijeće donosi
O D L U K U

O PRESTANKU  UGOVORA  O RADU
sklopljenog 31. ožujka 2010. godine 

1. Radnici Kristini Ljubić Nežić, iz Vrbovca, Livadarska ulica 8, OIB: 53200673451, zaposlenoj na radnom mjestu odgojiteljice, prestaje ugovor o radu sklopljen 31. ožujka 2010. godine, te Aneks ugovora o radu sklopljen 15. veljače 2011. godine, s danom 06. rujna 2026. godine.
2. Utvrđuje se da će radnica do prestanka radnog odnosa iskoristiti pravo na razmjerni dio godišnjeg odmor za 2026. godinu na koji je ostvarila pravo u trajanju od dvadeset dana, u skladu s člankom 78., stavkom 2. Zakona o radu. Radnica će godišnji odmor iskoristiti u cjelosti do raskida ugovora o radu. Radnica i poslodavac s te osnove nemaju međusobnih potraživanja.
3. Nakon 06. rujna 2026. godine, radnica prestaje raditi kod poslodavca, a poslodavac će izvršiti sve zakonske obveze vezane uz prestanak radnog odnosa, uključujući izdavanje potvrda, obračun i isplatu primanja.

                                                        O B RA Z L O Ž E N J E 

Radnica je dana 6. kolovoza 2026. godine Dječjem vrtiću Vrbovec (u daljnjem tekstu: poslodavac) dostavila zahtjev za sporazumni raskid ugovora o radu.
S obzirom na navedeno odlučeno kao u dispozitivu ove Odluke te se utvrđuje da poslodavac i Radnica, osim s osnove plaće za rad do prestanka ugovora o radu nemaju daljnjih potraživanja.

UPUTA O ZAŠTITI PRAVA
Radnik može poslodavcu podnijeti zahtjev za zaštitu prava u roku od petnaest dana od dana primitka ove Odluke.

PREDSJEDNICA UPRAVNOG VIJEĆA

       Marcela Ledinski Mitrov

Ad. 7.

Upravno vijeće donosi
O D L U K U

I.

Raspisuje se natječaj za radno mjesto odgojitelja na neodređeno puno radno vrijeme, jedan izvršitelj.

II.

Ova Odluka stupa na snagu danom donošenja.

O b r a z l o ž e n j e

Zbog raskida radnog odnosa odgojiteljice zaposlene na neodređeno puno radno vrijeme potrebno je raspisati natječaj.
	Zbog svega navedenog odlučeno je kao u dispozitivu ove Odluke.


PREDSJEDNICA UPRAVNOG VIJEĆA

Marcela Ledinski Mitrov


Ad. 8.
Upravno vijeće donosi	
O D L U K U

O PRESTANKU  UGOVORA  O RADU
sklopljenog 4. kolovoza 2025. godine 

1. Radniku Antoniu Bušiću, iz Gradeca, Mali Brezovec 1, OIB: 43061827593, zaposlenom na radnom mjestu pomoćnog kuhara u nepunom radnom vremenu od 20 h tjedno i spremača u nepunom radnom vremenu od 20 h tjedno, prestaje ugovor o radu sklopljen 4. kolovoza 2025. godine, te Aneks ugovora o radu sklopljen 1. listopada 2025. godine, s danom 31. kolovoza 2026. godine.
2. Utvrđuje se da će radnik do prestanka radnog odnosa iskoristiti pravo na razmjerni dio godišnjeg odmor za 2026. godinu na koji je ostvario pravo u trajanju od osamnaest dana, u skladu s člankom 78., stavkom 2. Zakona o radu. Radnik je godišnji odmor iskoristio u cjelosti do raskida ugovora o radu. Radnik i poslodavac s te osnove nemaju međusobnih potraživanja.
3. Nakon 31. kolovoza 2026. godine, radnik prestaje raditi kod poslodavca, a poslodavac će izvršiti sve zakonske obveze vezane uz prestanak radnog odnosa, uključujući izdavanje potvrda, obračun i isplatu primanja.


O B R A Z L O Ž E N J E

Radnik je dana 01. kolovoza 2026. godine Dječjem vrtiću Vrbovec (u daljnjem tekstu: poslodavac) dostavio zahtjev za sporazumni raskid ugovora o radu.
S obzirom na navedeno odlučeno kao u dispozitivu ove Odluke te se utvrđuje da poslodavac i Radnik, osim s osnove plaće za rad do prestanka ugovora o radu nemaju daljnjih potraživanja.


UPUTA O ZAŠTITI PRAVA

Radnik može poslodavcu podnijeti zahtjev za zaštitu prava u roku od petnaest dana od dana primitka ove Odluke.

PREDSJEDNICA UPRAVNOG VIJEĆA

       Marcela Ledinski Mitrov

Ad. 9.

Upravno vijeće donosi	
O D L U K U

I.

Raspisuje se natječaj za radno mjesto pomoćnog kuhara na neodređeno nepuno radno vrijeme 20 sati tjedno, jedan izvršitelj.

II.

Ova Odluka stupa na snagu danom donošenja.


PREDSJEDNICA UPRAVNOG VIJEĆA

Marcela Ledinski Mitrov


Ad. 10.

Upravno vijeće donosi

O D L U K U

I.

Raspisuje se natječaj za radno mjesto spremača na neodređeno nepuno radno vrijeme 20 sati tjedno, jedan izvršitelj.

II.

Ova Odluka stupa na snagu danom donošenja.



PREDSJEDNICA UPRAVNOG VIJEĆA

Marcela Ledinski Mitrov



  Zapisničarka:                  		PREDSJEDNICA UPRAVNOG VIJEĆA
	
            Višnja Marjanac			              Marcela Ledinski Mitrov


KLASA: 007-04/26-01/03
URBROJ: 238-32-69-02-26-15

